20.7.2005 Den Europæiske Unions Tidende L 188/35 (Retsakter, hvis offentliggørelse ikke er obligatorisk) RÅDET RÅDETS AFGØRELSE af 12. juli 2005 om tilpasning af dagpengene til Det Europæiske Økonomiske og Sociale Udvalgs medlemmer og deres suppleanter (2005/554/EF, Euratom) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 258, stk. 4, under henvisning til traktaten om oprettelse af Det Europæiske Atomenergifællesskab, særlig artikel 166, stk. 4, under henvisning til Det Europæiske Økonomiske og Sociale Udvalgs anmodning af 4. april 2005, og ud fra følgende betragtning: Dagpengene til Det Europæiske Økonomiske og Sociale Udvalgs medlemmer og deres suppleanter, som er fastsat ved Rådets afgørelse 81/121/EØF (!), bør tilpasses — TRUFFET FØLGENDE AFGØRELSE: Artikel 1 Artikel 2 i afgørelse 81/121/EØF affattes således: »Artikel 2 1.  Dagpenge pr. rejsedag er på: — 130 EUR for medlemmer og suppleanter. 2. Dagpenge pr. mødedag er på: — 208 EUR for medlemmer og suppleanter. 3. Hvis den dagpengeberettigede på tilfredsstillende vis godtgør at have afholdt udgifter til en overnatning på arbejds- stedet, ydes supplerende dagpenge på 30 EUR.« Artikel 2 Denne afgørelse får virkning fra den 12. juli 2005. Udfærdiget i Bruxelles, den 12. juli 2005. På Rådets vegne G. BROWN Formand ()) EFT L 67 af 12,3.1981, s. 29. Senest ændret ved afgørelse 2002/985/EF, Euratom (EFT L 343 af 18.12.2002, s. 31).